सरहुल वसन्त के मौसम के दौरान मनाया जाता है, जब साल के पेड़ की शाखाओं पर नए फूल खिलते है। यह गांव के देवता की पूजा है, जिन्हे इन जनजातियों का रक्षक माना जाता है। लोग खूब-नाचते गाते हैं जब नए फूल खिलते है। देवताओं की पूजा साल की फूलों से की जाती है। गांव के पुजारी या पाहान कुछ दिनों के लिए व्रत रखते है। सुबह में वह स्नान लेते है और कच्चा धागा से बना एक नया धोती पेहनते है। उस दिन के पिछली शाम , तीन नए मिट्टी के बर्तन लिये जाते है, और ताजा पानी भरा जाता है और अगली सुबह इन मिट्टी के बर्तन के अंदर, पानी का स्तर देखा जाता है। अगर पानी का स्तर कम होता है, तो इससे अकाल या कम बारिश होने की भविष्यवाणी की जाती है, और यदि पानी का स्तर सामान्य रहता है, तो वह एक अच्छी बारिश का [संकेत] माना जाता है। पूजा शुरू होने से पहले, पहान की पत्नी, पहान के पैर धोती है और उनसे आशीर्वाद लेती है। 
पूजा के दौरान पहान तीन अलग-अलग रंग के युवा मुर्गा प्रदान करते है-पहला सर्वशक्तिमान ईश्वर के लिए, दूसरा गांव के देवताओं के लिए और तीसरा गांव के पूर्वजों के लिए। इस पूजा के दौरान ग्रामीण, सरना के जगह को घेर लेते है।

जब पहान देवी-देवताओं की पूजा के मन्त्र जप रहे होते है तब ढोल, नगाड़ा और तुर्ही जैसे पारंपरिक ढोल भी साथ ही साथ बजाये जाते है। पूजा समाप्त होने पर, गांव के लड़के पहान को अपने कंधे पर बैठाते है और गांव की लड्कीया रास्ते भर आगे पीछे नाचती गाती उन्हे उनके घर तक ले जाती है, जहा उनकी पत्नी उनके पैर धोकर स्वागत करती है। तब पहान अपनी पत्नी और ग्रामीणों को साल के फूल भेट करते है। इन फूलो को पहान और ग्रामीण के बीच भाईचारे और दोस्ती का प्रतिनिधि माना जाता है। गांव के पुजारी हर ग्रामीण को साल के फूल वितरित करते है। और तो और वे हर घर की छत पर इन फूलो को डालते है ,जिसे दूसरे शब्दो में "फूल खोसी" भी कहा जाता है। पूजा समाप्त होने के बाद "हडिया" नामक प्रसाद ग्रामीणों के बीच वितरित किया जाता है जो कि, चावल से बनाये बियर होते है। पूरा गांव गायन और नृत्य के साथ सरहुल का त्योहार मनाता है। यह त्योहार छोटानागपुर के इस क्षेत्र में लगभग सप्ताह भर मनाया जाता है। कोलहान् क्षेत्र में इस त्योहार को 'बा पोरोब "कहा जाता है जिसका अर्थ फूलो का त्योहार भी होता है। यह अनेक खुशियो का त्योहार है।

हैल पुन्हिया
बन्दना
सरहुल
जानी-शिकार